**Hotărâre A SENATULUI UNIVERSITAR**

**Nr. 106 / 28.02.2013**

**În baza:**

Legii nr. 1/2011, Legea Educaţiei Naţionale, Art. 213,alin (1)si Art. 214,alin (4);

Cartei Universităţii Tehnice din Cluj-Napoca, Art.100, alin (2), Art.123 şi Art.184;

Regulamentului de organizare şi funcţionare a Senatului Universităţii Tehnice din Cluj-Napoca, Art. 25 alin (2) si (5), Art. 27 alin (3), Art. 30, Art.54;

Regulamentului privind conferirea titlurilor şi funcţiilor onorifice academice ale Universităţii Tehnice din Cluj-Napoca;

Propunerii *Decanului Facultăţii de Construcţii de Maşini, prof. Dr. Ing. Daniela Popescu avizată de Consiliul Facultăţii de Construcţii de Maşini şi de Rectorul Universităţii, Prof. Dr. Ing. Aurel Vlaicu,* înaintată Senatului universitar prin adresa nr. 44/22.02.2013;

Avizului favorabil al Comisiei permanente a Senatului universitar pentru Relaţii cu mediul socio-economic şi cu cel academic naţional şi internaţional, titluri şi distincţii;

**Apreciind activitatea Domniei sale in colaborarea cu Universitatea Tehnică din Cluj-Napoca prin:**

* acţiuni de colaborare în domeniul ingineriei şi managementului fabricaţiei cu Facultatea de Construcţii de Maşini, în special cu Departamentul pentru Ingineria Proiectării şi Robotică (IPR);
* identificarea unei strategii directoare de colaborare pe termen lung între domeniile de interes ştiinţific şi profesional ale Fraunhofer IAO şi ale Facultăţii de Construcţii de Maşini;
* participarea în calitate de keynote-speaker la Conferinta Quality and Innovation in Engineering and Management, organizată de Universitatea Tehnică din Cluj-Napoca, prezenţa sa contribuind esenţial la nivelul ridicat al conferinţei;
* iniţierea construcţiei unei platforme comune de cooperare în domeniul “Digital Engineering”, bazată pe platforma inovativă a IAO Stuttgart şi care se doreşte a fi folosită ca un cadru pentru aplicaţii industriale şi de cercetare precum şi ca suport facilitator şi argument al unor proiecte europene în care cele două universităţi să participe împreună;
* excelenţa profesională şi academică, contribuţia sa remarcabilă la cunoaşterea din domeniu, notorietatea sa ştiinţifică de anvergură europeană şi mondială, din anul 2009 devenind vicepreşedinte al Acatech (Academiei Naţionale Germane de Ştiinţă şi Inginerie),

Senatul universitar întrunit în şedinţa ordinară în data de 28.02.2013,

**Hotărăşte**

**Art. unic.** *Se acordă titlul onorific de* ***“Doctor Honoris Causa”*** *domnului Univ.-Prof. Dr.-Ing. Dr.-Ing. E.h. Dieter Spath de la Universitatea din Stuttgart, GERMANIA.*

**Preşedintele Senatului Universitar,**

Prof. Dr. Ing. Mihai ILIESCU